Diari Oficial de la Generalitat Valenciana


Sumari del DOGV 5580, del 20-08-2007 (2007/10610)

RESOLUCIÓ de 14 de juny de 2007, del conseller de Territori i Habitatge, que complementa la resolució del conseller de Territori i Habitatge de data 19 d'abril de 2006, d'aprovació definitiva de la modificació del Pla especial «Albereda del Consell», del municipi de Sagunt.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10006


Data del document
:   14-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sagunt
    * pla d'urbanisme

RESOLUCIÓ de 14 de juny de 2007, del conseller de Territori i Habitatge, que complementa la resolució del conseller de Territori i Habitatge de data 19 d'abril de 2006, d'aprovació definitiva de la modificació del Pla especial «Albereda del Consell», del municipi de Sagunt. [2007/10955]  
Vist l'expedient complementari relatiu a la Resolució del conseller de Territori i Habitatge, de data 19 d'abril de 2006, d'aprovació definitiva de la modificació del Pla general Albereda del Consell, del municipi de Sagunt (València), i de conformitat amb els següents,  
Antecedents de fet  
Primer. El conseller de Territori i Habitatge, mitjançant Resolució de data 19 d'abril del 2006, va aprovar definitivament la modificació del Pla general «Albereda del Consell», del municipi de Sagunt, i va imposar el deure de complir els condicionants establits en l'informe de la conselleria de Cultura, Educació i Esports, de data 16 de gener de 20746, relatiu a les intervencions que afecten l'Escola de l'Antiga Gerència.   
L'esmentada resolució va ser publicada en el Diari Oficial de la Generalitat número 5313, de data 28 de juliol del 2006.   
Segon. En data 5 de desembre del 2006, la Direcció General de Règim Econòmic de la conselleria de Cultura, Educació i Esport, i després de l'aprovació i publicació de la Resolució de data 19 d'abril del 2006, emet un informe pel qual s'autoritzava la proposta de vestigi de l'Antiga Escola d'Aprenents sobre l'hotel projectat.  
Fonaments de dret  
Primer. L'article 3 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, de règim jurídic de les administracions públiques i del procediment administratiu comú, estableix l'obligatorietat de les administracions públiques d'actuar de conformitat amb els principis d'eficàcia i bona fe, tot això amb la tutela dels criteris d'eficiència i de confiança legítima.  
De la mateixa manera, l'article 89.5 del mateix cos normatiu estableix que l'acceptació d'informes o dictàmens servirà de motivació a la resolució quan s'incorporen al text d'aquesta.  
Segon. La resolució del conseller que hui es complementa imposava el deure de complir els condicionants de l'informe de la conselleria de Cultura Educació i Ciència, de data 16 de gener del 2006, i optar per una de les dues solucions proposades per aquesta.  
Que amb data 5 de desembre del 2006, la conselleria de Cultura, Educació i Ciència, després de la data d'aprovació i publicació de la Resolució del conseller de Territori i Habitatge de data 19 d'abril del 2006, emet un nou informe complementari a l'emés en data 16 de gener del 2006, pel qual s'admet i s'accepta l'elecció d'una les opcions proposades, és a dir, la referent a la preservació del vestigi constructiu de l'Antiga Escola, si bé s'imposen una sèrie de condicionants en relació amb la disposició del vestigi i el front posterior dels ascensors, la qual per seguretat jurídica es transcriu:  
«a) La disposició del vestigi proposat ha de materialitzar-se utilitzant l'esquema indicatiu de l'annex 2, sense canviar el material base del paviment ni el seu especejament.  
b) En el front posterior dels ascensors (veure annex 2) haurà de compondre's un mural explicatiu de l'edifici i la seua evolució, sobre la base de l'estudi realitzat per l'arquitecta Alba Soler Estrela amb la col·laboració de l'arquitecte Rafael Soler Verdú.»  
Tercer. Per tot això, i en compliment dels principis que regeixen el procediment administratiu comú, i els propis de la legislació urbanística valenciana, i a fi de dotar de major transparència i seguretat jurídica la Resolució del conseller de Territori i Habitatge de data 19 d'abril del 2006, s'emet la present resolució complementària, per la qual s'incorporen i es transcriuen els condicionants imposats per la conselleria de Cultura, Educació i Ciència en l'informe de data 5 de desembre del 2006. Que l'elecció de la dita opció juntament amb els condicionants d'execució d'obra exposats hauran de ser incorporats en els projectes de la modificació del Pla general Albereda del Consell, els quals hauran d'estar visats i diligenciats per l'Ajuntament de Sagunt, que haurà de supervisar els condicionants durant l'execució de les obres.   
Quart. De conformitat amb el que disposa l'article 6 del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana, la competència per a l'aprovació definitiva del Pla general transitori correspon al conseller de Territori i Habitatge, resolc:  
1. Declarar incorporada a la Resolució del conseller de Territori i Habitatge, de data 19 d'abril del 2006, d'aprovació definitiva de la modificació del Pla general «Albereda del Consell», del municipi de Sagunt (València), l'informe de data 5 de desembre del 2006, de la conselleria de Cultura, Educació i Ciència, pel qual s'admet i s'accepta l'elecció d'una les opcions proposades en l'antecedent de fet catorze de la Resolució abans esmentada, així com els condicionants que en l'informe de la conselleria de Cultura, Educació i Ciència, abans esmentats, se signifiquen consistents, d'una banda, en el fet que la disposició del vestigi proposat ha de materialitzar-se utilitzant l'esquema indicatiu de l'annex 2, sense canviar el material base del paviment ni el seu especejament, i d'altra banda, que en el front posterior dels ascensors haurà de compondre's un mural explicatiu de l'edifici i la seua evolució, sobre la base de l'estudi realitzat per l'arquitecta Alba Soler Estrela amb la col·laboració de l'arquitecte Rafael Soler Verdú.   
2. Requerir l'Ajuntament de Sagunt perquè aporte en el termini màxim de quinze dies les còpies dels projectes de la modificació del Pla general «Albereda del Consell», del Pla general de Sagunt, en els quals s'incorporen els condicionants establits en l'informe de data 5 de desembre del 2006, de la conselleria de Cultura, Educació i Ciència, els quals hauran d'estar visats i diligenciats per l'Ajuntament de Sagunt, ocasionant-li en cas d'incompliment els perjudicis que procedisquen en dret.  
3. Publicar íntegrament en el Diari Oficial de la Comunitat Valenciana la present resolució que complementa la Resolució del conseller de Territori i Habitatge, de data 19 d'abril del 2006, d'aprovació definitiva de la modificació del Pla general «Albereda del Consell» del municipi de Sagunt (València).  
Contra la present resolució, que posa fi a la via administrativa, es podrà interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i article 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això sense perjudici que es puga exercitar qualsevol altre recurs que es considere oportú.  
València, 14 de juny de 2007.- El conseller de Territori i Habitatge: Esteban González Pons.